Growtopia

Growtopia ir bezmaksas 2D sandbox videospēle ar MMORPG elementiem. Spēli izveidoja Robinson Technologies un Hamumu Softwave. Tā tika izlaista 2012.gada novembrī, bet 2017.gada maijā autortiesības tika pārdotas Ubisoft. Šobrīd spēle ir pieejama Android, iOS, macOS, Windows platformās un Steam izplatīšanas platformā.

 Spēles gaita 
Growtopia pamatā ir ideja, ka lielāko daļu spēles priekšmetu var izaudzēt no to atbilstošajām sēklām. Spēlei nav beigu kritērija, to nevar 100% pabeigt, bet tajā ir sasniegumu sistēma un kvesti no nespēlētāja tēliem.

Uzsākot spēli, spēlētājs var sist blokus ar dūri un ar uzgriezni mainīt bloka īpašības. Papildus var tirgoties ar citiem, apmeklēt citu veidotās pasaules vai izveidot savu pasauli, kur katra pasaule ir procedurāli ģenerēta.

Spēlētāji var plēst blokus, iegūt to sēklas, kuras var iestādīt un izaudzēt kokus ar papildu blokiem. Sēklas var arī sajaukt kopā un iegūt jaunu bloku veidu. Spēlētāji var iegūt arī dārgakmeņus (spēles valūtu) no bloku plēšanas, koku novākšanas un citām aktivitātēm. Par smaragdiem var iepirkties to paredzētajā veikalā, kurā var iegādāties, piemēram, slēdzenes, ar kurām var aizslēgt un pasargāt savu pasauli. Tās slēdzenes, kuras var aizslēgt visu pasauli (world lock) darbojas kā tirdzniecības oficiālā valūta.

Spēlei ir vairākas vadlīnijas, kas spēlētājam jāievēro. Spēlē mēdz sastapt tās izstrādātājus un moderatorus, kurus var identificēt ar attiecīgajiem priedēkļiem @ un @.

Spēlei ir sava spēlētāju uzturēta enciklopēdijas lapa, kurā ir apkopoti spēlē pieejamie bloki, apģērbi, ikgadējie notikumi un citi spēles aspekti.

 Atsauces 

Kategorija:Xbox One spēles
Kategorija:Microsoft Windows spēles
Kategorija:PlayStation 4 spēles
Kategorija:Nintendo Switch spēles
Kategorija:Mac OS X spēles
Kategorija:IOS spēles
Kategorija:Piedzīvojumu datorspēles
Kategorija:Android spēles
Kategorija:2013. gada videospēles